Harry Kane
<s>Harry Edward Kane (London, 28. srpnja 1993.) je engleski nogometaš i reprezentativac koji igra kao napadač za Bayern München.</s>

<s>Kane je svoj debi za prvu momčad Tottenhama imao 25. kolovoza 2011. godine u Europa ligi, u utakmici protiv škotskog Heartsa.</s><s>Prije nego je postao redovni prvotimac Spursa, Kane je bio na posudbama u Leyton Orientu, Millwallu, Leicester Cityju i Norwich Cityju.</s><s>Od 2023. godine član je Bayern Münchena.</s>

<s>Neizostavni prvotimac postao je u sezoni 2014./2015., tokom koje je postigao ukupno 31 gol, od kojih je 21 bio u ligi; iste sezone proglašen je mladim igračem godine.</s><s>U narednim dvjema sezonama, Kane je bio uzastopni najbolji strijelac engleske lige, pomogavši pritom svom klubu da se kvalificira za Ligu prvaka.</s><s>U čak šest navrata je dobio nagradu za igrača mjeseca, a četiri godine za redom je bio i dio momčadi godine.</s><s>Postigao je 280 golova za Spurse te je trenutno prvi na listi najboljih strijelaca kluba.</s><s>Također je rekorder po broju golova postignutih za englesku reprezentaciju.</s>

<s>Na međunarodnom nivou, Kane je bio engleski reprezentativac u U-17, U-19, U-20 i U-21 selekcijama, prije nego je 27. ožujka 2015. godine debitirao za seniorsku selekciju.</s><s>Sudjelovao je na Euru 2016. godine, dok je na Svjetskom prvenszvu 2018. bio reprezentativni kapetan.</s><s>Na istom prvenstvu je postigao šest golova te je dobio Zlatnu kopačku za najboljeg strijelca turnira.</s><s>The Guardian ga je 2017. godine imenovao petim najboljim nogometašem svijeta.</s>

<s>Engleski fudbaleri
Fudbaleri ili nogometaši Tottenham Hotspura
Fudbaleri ili nogometaši Leicester Cityja
Fudbaleri ili nogometaši Bayern Münchena</s>

